ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของNIPPON STEEL CORPORATION ประเทศญี่ปุ่นพ.ศ.๒๕๔๙ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซียสาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลาสาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรียสาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ ๕) พ.ศ. ๒๕๔๖ลงวันที่ ๒๒ พฤษภาคม พ.ศ. ๒๕๔๖ซึ่งแก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน (ฉบับที่๖) พ.ศ. ๒๕๔๖ ลงวันที่ ๑๑ กรกฎาคม พ.ศ. ๒๕๔๖กำหนดให้เรียกเก็บอากรตอบโต้การทุ่มตลาดจากผู้ส่งออกสินค้าดังกล่าวที่มีแหล่งกำเนิดจากประเทศต่าง ๆ รวม ๑๔ ประเทศ ทั้งนี้ สินค้าที่ผลิตและมีแหล่งกำเนิดจากประเทศญี่ปุ่นกำหนดให้เรียกเก็บอากรตอบโต้การทุ่มตลาด ในอัตราร้อยละ ๓๖.๒๕ ของราคา ซี.ไอ.เอฟ.สำหรับผู้ผลิตทุกรายต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยให้กรมการค้าต่างประเทศออกประกาศเรื่องเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของNIPPON STEEL CORPORATION ประเทศญี่ปุ่นพ.ศ. ๒๕๔๘ ลงวันที่ ๔ กรกฎาคม ๒๕๔๘ ตามคำร้องขอของ NIPPON STEEL CORPORATION ซึ่งเป็นผู้ผลิตในประเทศญี่ปุ่น นั้นบัดนี้คณะกรรมการพิจารณาการทุ่มตลาดและการอุดหนุนได้พิจารณาทบทวนอัตราอากรตอบโต้การทุ่มตลาดกรณีดังกล่าวแล้วเมื่อวันที่๒๔ กรกฎาคม พ.ศ. ๒๕๔๙ มีคำวินิจฉัยว่าอัตราส่วนเหลื่อมการทุ่มตลาดของ NIPPON STEEL CORPORATION ได้เปลี่ยนแปลงไปจากผลการวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๕) พ.ศ. ๒๕๔๖ ลงวันที่ ๒๒ พฤษภาคม พ.ศ. ๒๕๔๖อาศัยอำนาจตามความในมาตรา๕ มาตรา ๖ มาตรา ๔๙ มาตรา ๕๖ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของNIPPON STEEL CORPORATION ประเทศญี่ปุ่น พ.ศ. ๒๕๔๙ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจนกว่าจะมีผลการทบทวนอัตราอากรตอบโต้การทุ่มตลาดของ NIPPON STEEL CORPORATION ครั้งใหม่หรือจนครบอายุมาตรการในวันที่ ๒๖ พฤษภาคม พ.ศ. ๒๕๕๑ข้อ๓ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นที่ผลิตจาก NIPPON STEEL CORPORATIONจากเดิมที่กำหนดไว้ในอัตราร้อยละ ๓๖.๒๕ ของราคา ซี.ไอ.เอฟ.ตามประกาศคณะกรรมการพิจารณาการทุ่มตลาดและการอุดหนุน (ฉบับที่ ๕) พ.ศ. ๒๕๔๖ซึ่งแก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน (ฉบับที่๖) พ.ศ. ๒๕๔๖ เป็นอัตราร้อยละ ๐ ของราคา ซี.ไอ.เอฟ.ข้อ๔หลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน(ฉบับที่ ๔) พ.ศ. ๒๕๔๓ ลงวันที่ ๓๐ มิถุนายน พ.ศ. ๒๕๔๓ข้อ๕ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๑๕สิงหาคม พ.ศ. ๒๕๔๙สมคิด จาตุศรีพิทักษ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนพัชรินทร์/ผู้จัดทำ๒๘ กันยายน ๒๕๔๙จุฑามาศ/ปรับปรุง๒๘ พฤษภาคม ๒๕๕๙[๑] ราชกิจจานุเบกษาเล่ม ๑๒๓/ตอนพิเศษ ๙๖ ง/หน้า ๒๘/๑๓ กันยายน ๒๕๔๙